ປຶ້ມຮຽນ ປະຫວັດສາດ ຂອງເກົາຫຼີໃຕ້ ທີ່ຖືກຕ້ອງ ກາຍມາເປັນ ບັນຫາ​ຖົກ​ຖຽງ​ກັນ
ປຶ້ມຮຽນທັງຫຼາຍ ໃນປັດຈຸບັນນີ້ ​ວິຈານ ​ການ​ປົກຄອງ​ຜະ​ເດັດ​ການ ​ຂອງເກົາຫຼີ​ໃຕ້ ​ໃນ​ເມື່ອ​ກ່ອນ ຫຼາຍກວ່າ ລະບອບຜະ​​ເດັດ​ການ ຄອມ​ມິ​ວນິສ​ ຂອງ​ເກົາຫຼີ​​ເໜືອ.
ກ່ອນໜ້າ ການອອກເດີນທາງ ມາຢ້ຽມຢາມສະຫະລັດ ໃນອາ ທິດນີ້ ປະທານາທິບໍດີເກົາຫຼີໃຕ້ ທ່ານນາງ Park Geun-hye ໄດ້ອອກຄຳສັ່ງໃຫ້ໂຮງຮຽນທັງຫຼາຍ ໃຊ້ປຶ້ມຮຽນປະຫວັດສາດ ທີ່ໄດ້ພິມ ໂດຍ ລັດຖະບານແຫ່ງຊາດ ຊຶ່ງເປັນເລື້ອງທີ່ຍັງເປັນ ບັນຫາຖົກຖຽງກັນ ມາດຕະການໃໝ່ນີ້ ແມ່ນແນເປົ້າໝາຍໃສ່ ພວກນັກສຶກສາ ມັດທະຍົມ ແລະຈະໃຊ້ແທນປຶ້ມຮຽນຕ່າງໆ ຊຶ່ງໃນປັດຈຸບັນ ພິມໂດຍ 8 ບໍລິສັດ ບັນດາພວກນິຍົມແນວທາງເດີມ ທີ່ສະໜັບສະໜູນ ທ່ານນາງ Park ໄດ້ຕຳໜິ ປຶ້ມຮຽນຈຳນວນນຶ່ງນັ້ນ ວ່າ ມີອຸດົມການທີ່ລຳອຽງ ທີ່ວິຈານ ການປົກຄອງຜະເດັດການ ຂອງເກົາຫຼີໃຕ້ ໃນເມື່ອກ່ອນ ຫຼາຍກວ່າ ລະບອບຜະເດັດການຄອມມິວນິສຂອງເກົາຫຼີເໜືອ ປະທານາທິບໍດີ Park ເວົ້າວ່າ ປຶ້ມຮຽນໃໝ່ ຊຶ່ງຈະພິມອອກເຜີຍແຜ່ໃນປີ 2017 ແລະ ມີຊື່ວ່າ  ຈະຂຽນໂດຍຄະນະກຳມະການ ທີ່ປະກອບດ້ວຍບັນດາອາຈານສອນ ປະຫວັດສາດ ແລະນັກວິຊາການ ທີ່ຖືກແຕ່ງຕັ້ງໂດຍລັດຖະບານ ຮອງນາຍົກລັດຖະມົນຕີ ແລະ ລັດຖະມົນຕີກະຊວງສຶກສາ ຂອງໂຊລ ທ່ານ Hwang Woo-yea ກ່າວວ່າ ແບບຮຽນນີ້ ຄວນສອນ ຄຳສັ່ງດັ່ງກ່າວ ຊຶ່ງໄດ້ມີການປະກາດ ເມື່ອວັນຈັນຜ່ານມາ ໄດ້ກໍ່ໃຫ້ເກີດການປະທ້ວງ ຈາກຝ່າຍຄ້ານ ລວມທັງ ທ່ານ Moon Jae-in ປະທານພັກການເມືອງພັນທະມິດໃໝ່ ເພື່ອປະຊາທິປະໄຕ ຊຶ່ງເປັນຝ່າຍຄ້ານ ທີ່ສຳຄັນ ຂອງພັກ Saenuri ທີ່ປົກຄອງປະເທດ ຂອງທ່ານນາງ Park